**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: nvosorabotka@gov.mk , најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:**

**„Здружение на граѓани за заштита на правата и интересите на вработените во државната администрација и заштита на државниот имот ПРАВЕДНИ И ПРОФЕСИОНАЛНИ“**

**Адреса (улица, број, општина):**

**Ул. „Моцартова“ бр. 35 - Скопје, општина Ѓорче Петров**

**Електронска пошта (e-mail):**

**tinkakiteska@yahoo.com**

**Телефонски број:**

**075/253-802**

**Лице за контакт (име и презиме, телефон и е-пошта):**

**Тинка Китеска, 075/253-802, tinkakiteska@yahoo.com**

**Веб-страница на Вашата организација:**

**www.pravedniiprofesionalni.com.mk**

**и ФБ профил Праведниипрофесионални**

**Наслов на Вашата/Вашите иницијатива(и):**

**Вклученост на граѓанскиот сектор во Владината акција за евиденција, добро управување и заштита на државниот недвижен имот**

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење**
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

РС Македонија нема точна евиденција за својот недвижен имот ниту на централно ниту на локално ниво, иако таа обврска е задолжително пропишана со Закон. Државата нема создадено единствена база на податоци за државниот недвижен имот и според тоа лошо и недомаќински управува со истиот. Министерствата и акционерските друштва во државна сопственост не знаат со колкав имот располагаат, каде се наоѓа тој имот и во каква кондициона состојба е истиот - факт утврден во конечниот извештај на Државниот завод за ревизија со наслов „Управување со државниот имот“ од март 2024 година.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Нашето здружение во изминатите 5 години создаде сопствена база на информации за недвижниот имот на сите министерства, од кои дел се содржани и јавно објавени во нашиот „Практикум со корисни информации за евиденцијата на државниот недвижен имот“ од 2021 година. Врз основа на собраните податоци и користејќи ги капацитетите и искуството што го имаат нашите членови во оваа област, на Владата можеме да и понудиме партнерство во обидот за решавање на овој децениски проблем, да ја ставиме на располагање нашата база на податоци и преку стручна соработка да учествуваме во изработка на годишна или повеќегодишна програма за ефикасно управување со државниот имот.

Надлежна институција која треба да постапува по оваа предлог иницијатива е Заменик претседателот на Владата за добро владеење заедно со Државното правобранителство на РСМ кое постои за да го штити државниот интерес, Агенцијата за катастар на недвижности која го евидентира недвижниот имот и сите министри кои се одговорни за користење и управување на имот кој им е доделен на трајно или времено користење со одлуки на Владата, согласно Законот за користење и располагање со стварите во државна сопственост и со стварите во општинска сопственост.

**Цели и очекувани резултати:**

 (*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Главна цел на оваа иницијатива е државата да изработи квалитетна државна програма со планови и рокови за евидентирање и добро управување на државниот имот. На тој начин сите министерства ќе ја исполнат својата законска обврска и ќе си ги средат своите бази на податоци за имотот. Оваа иницијатива ќе помогне да не остане ниту еден незапишан, непремерен и празен државен објект ( ќе се контролираат напуштени детски одморалишта, празни културни домови, месни заедници, стари училишни згради, објекти на фирми кои отишле под стечај и станале државни и сл.) Наместо да пропаѓа државниот имот со него ќе се управува домаќински и ефикасно, ќе се остваруват приходи од изнајмување на државен имот, од концесии или јавно приватно партнерство, со што ќе се полни државниот буџет наместо државните објекти да се остават заклучени и руинирани додека многу државни органи функционираат во објекти под закуп и трошат буџетски средства за плаќање на високи закупнини, а објектите ги имаме ама не ги знаеме.

**Проценка на финансиски импликации и временска рамка:**

 (*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Од аспект на финансиските импликации кои ќе се предизвикат за реализација на оваа иницијатива, можеме да истакнеме дека за користење на базата на податоци изготвена во изминатиот период од 5 години Владата нема потреба од плаќање спрема Здружението, затоа што електронската база на податоци ќе биде отстапена на користење и располагање без надоместок. Готовиот продукт ќе го скрати времето потребно за воведување на единствен регистар на податоци за недвижниот имот.

Што се однесува до учеството на наши членови – експерти од оваа област во активностите и мерките што ќе ги превзема Владата, за период од 12 месеци според нашите пресметки може да се распредели на следните буџетски ставки:

* Хонорари за 12 експерти кои ќе учествуваат на работилниците за практична обука во текот на 12 месеци во вкупен бруто износ 3000 евра
* Сала за одржување на работилници (3х500 Е) 1500 евра
* Трошоци за превоз во земјата и во странство 2000 евра
* Печатење на публикација 1000 евра
* Материјални трошоци 1000 евра
* Бруто хонорар за еден координатор на проектот за 12 месеци 3500 евра
* **ВКУПНО: 12000 евра**

**Начелен план за мониторинг и евалуација:**

Мониторингот ќе се спроведува по детално предвиден план со динамика и рокови во кои вклучените учесници ќе вршат своевидна ревизија над постапувањето на секоја од надлежните државни институции и ќе се мери процентот на ефективност во постапувањето преку следење на број на запишани објекти, број на рестартирани обејкти, извршени проценки на вредноста на објектите, број на изнајмени државни објекти, внесени во пописот на крај на деловна година, ставени во правен промет, доделени на трајно или времено користење, буквално можеме да применуваме следење и оценка на сите претходни активности кои се превземаат пред носење на одлуките на Владата и нивно објавување во Службен весник.

Детално ќе бидат евалуирани сите индикатори кои ќе покажат дали конечно државата започнала да воведува ред во оваа многу специфична област со која досега ниедна Влада во минатото не се зафатила и не ја систематизирала. На јавноста ќе и ги презентираме резултатите од кои ќе се види дали ќе создадеме како држава систем на управување, колку сме спремни да усвоиме квалитетна програма и да изработиме конкретен план за постапување со државната сопственост. Од тоа зависи дали и колку ќе профитираме или губиме од имотот на државата на краткорочен и долгорочен план. На едно место ќе бидат презентирани сите препораки содржани во ревизорските извештаи и ќе биде прикажан степенот на нивна имплементација од страна на државните институции кои постојат за да се грижат за државниот имот и да ја зачуват или облагородат неговата економска вредност. На крај ќе се сумираат сите негативни случаи и ќе м се издвојат сите позитивни примери на постапување кај институциите.

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

Со оглед на фактот што на петнаесеттата седница на Владата, одржана на 27.08.2024 година, Владата ја разгледа Информацијата за потребата од воспоставување на централизирана база на податоци за државниот недвижен имот и усвои заклучоци со кои се задолжуваат поедини министерства да номинираат по два свои члена за учество во работата на работната група која до 15 декември 2024 година треба на Владата да и предложи решение за воспоставување на централизирана база на податоци за државниот недвижен имот, многу ќе биде лесно следењето на резултатите од почеток на формирање на работната група до завршување на задачата која им е зададена од Владата. Со следење и анализа на работата на оваа работна група, како и со следење на активностите на сите министерства во врска со (не)постапувањето со нивниот имот може со голема веројатност да се процени во колкава мера се спроведува нашата иницијатива и дали вродува со плод или останува само на хартија како што сме сведоци во изминатите години.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

1. Преку обелоденување на фактичката состојба, утврдена од страна на нашето здружение во изминатите пет години, по пат на ажурирање на собраните податоци ќе се утврди дали и колку државните органи постапуваат по препораките дадени од страна на Државниот завод за ревизија, кое министерство колку ги исполнува своите законски ингеренции за запишување, добро управување и заштита на државниот имот. Фокусот ќе биде на предлози за воспоставување на централизирана евиденција / регистар на целокупниот државен недвижен имот со анализа на финансиските импликации и на нефинансиските податоци поврзани со државниот имот.
2. Посебен акцент ќе се стави на презентацијата пред Владата и сите министерства на можните начини, стандарди и механизми кои се меѓународно применети и кои треба да се искористат за изработка и примена на една сеопфатна државна стратегија со план кој ќе содржи однапред утврдена динамика и прецизирани рокови за превземање на секоја фаза од предвидената едногодишна или повеќегодишна програма за управување со државниот имот. Иницијативата ќе помогне да се укаже на неопходноста од систематизирање и ставање во нормативна рамка на овој важен процес, за да се напушти стихијното, неодговорно и хаотично постапување со голем процент од неупотребениот и недоволно искористен државен имот.
3. Оваа иницијатива може да и помогне на Владата да ги утврди законските насоки за постапување и главните актери што ќе го водат овој комплексен процес, да го открие начинот на кој може да се соберат многу корисни информации за узурпирани државни објекти, напуштени и руинирани деловни простории, за нелегитимно користење на джавни службени станови од страна на функционери на кои одамна им завршил мандатот, за имотот кој државата го стекнала во стечајни постапки, за имот на територијата на бивша Југославија кој и припаѓа на нашата држава а сеуште не и е вратен, за неевидентирани дипломатско конзуларни претставништва во странство, за имотот на културни установи, за незаштитени објекти кои претставуваат духовно наследство и многу други слични прашања кои ќе бидат наметнати како што ќе се развива иницијативата во пракса, зашто ова е една многу динамична проблематика.
4. Реализацијата на оваа иницијатива ќе биде на најтранспарентен начин, со изработка, дизајн и печатење на периодични публикации на македонски, англиски и албански јазик, во кои најшироката јавност ќе се запознае со сите тековни активности, предлог мерки, постигнати резултати и незавршени работи кои претстојат пред министерствата и другите органи на државната управа. Со еден збор ќе стане максимално видливо дека државата претставена преку ресорот за добро владеење во Генералниот секретаријат на Владата започнала и успешно работи на реализација на еден многу важен процес кој води од напуштен и пропаднат државен имот за кој државата не знаела дека го има до богата ризница на државни објекти кои можат да се стават во функција или во правен промет и од нивното стопанисување да имаме економски напредок и солидни приходи кои ќе го полнат централниот буџет.

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

* *Конечен извештај на ДЗР за извршена ревизија на успешност на тема „Управување со државниот имот“ март 2024 година*
* *Практикум со детални информации за евиденцијата на државниот недвижен имот, изработен од Здружението Праведни и професионални од Скопје, февруари 2021 година.*
* *Конечен извештај на ДЗР за извршена ревизија на усогласеносдт на тема попис на средствата, побарувањата и обврските на Службата за општи и заеднички работи на Владата од декември 2021 година и*
* *Конечен Извештај на ДЗР по ревизија за успешност во Акционерското друштво за изградба и стопанисување со станбен простор и со деловен простор од значење за Републиката – Скопје 2020 година,*
* *Конечен извештај за извршена ревизија на финансиски извештаи и ревизија на усогласеност за 2020 година на Министерство за правда , сметка на основен буџет 637, од февруари 2022 година.*